ΑΠΟΦΑΣΕΙΣ
Αριθμ. 12216
Επικαιροποίηση Κανονισμού Διδακτορικού Προγράμματος Σπουδών του Τμήματος Αλιείας και
Υδατοκαλλιεργειών της Σχολής Γεωπονικών Επιστήμων του Πανεπιστήμιου Πατρών.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ
Έχοντας υπόψη:
1. Τα άρθρα 90 έως 97 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις»
(Α’ 141).
2. Την υπό στοιχεία 119929/Ζ1/30.9.2022 εγκύκλιο
«Παροχή διευκρινίσεων σχετικά με την εφαρμογή των
διατάξεων του ν. 4957/2022 για τη συγκρότηση, οργάνωση και λειτουργία συλλογικών οργάνων των Α.Ε.Ι. και
των ακαδημαϊκών μονάδων τους, την ανάδειξη των μονοπρόσωπων οργάνων των Α.Ε.Ι. και των ακαδημαϊκών
μονάδων τους και λοιπά θέματα».
3. Tην υπό στοιχεία 135557/Ζ1/1.11.2022 εγκύκλιο
«Εφαρμογή των διατάξεων του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις” για την
οργάνωση και λειτουργία προγραμμάτων μεταπτυχιακών σπουδών και λοιπά θέματα».
4. Το π.δ. 52/2022 «Ίδρυση, Κατάργηση, Συγχώνευση,
Μετονομασία και Μεταβολή έδρας Τμημάτων στο Πανεπιστήμιο Πατρών» (Α’ 131).
5. Το υπ’ αρ. 86845/14.11.2022 έγγραφο της Γραμματείας Συγκλήτου σχετικά με τη συγκρότηση της Επιτρο-
πής Μεταπτυχιακών Σπουδών του Πανεπιστημίου Πατρών, σύμφωνα με το άρθρο 79 του ν. 4957/2022 (ΑΔΑ:
ΨΔΘΓ469Β7Θ-5ΥΗ).
6. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
7. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
8. Την περ. ε της παρ. 3 του άρθρου 9 του ν. 3685/2008
«Θεσμικό πλαίσιο για τις μεταπτυχιακές σπουδές»
(Α’ 148).
9. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
10. Την υπό στοιχεία 18137/Ζ1/16.2.2023 κοινή υπουργική απόφαση «Καθορισμός προϋποθέσεων και της δι-
αδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (ΑΕΙ)» (Β’ 1079).
11. Τον ν. 5029/2023 «Ζούμε Αρμονικά Μαζί - Σπάμε
τη Σιωπή: Ρυθμίσεις για την πρόληψη και αντιμετώπιση
της βίας και του εκφοβισμού στα σχολεία και άλλες διατάξεις» (Α’ 55).
12. Την υπ’ αρ. 46789/2023 απόφαση της Συγκλήτου
του Πανεπιστημίου Πατρών «Έγκριση κανονισμού Προγραμμάτων Μεταπτυχιακών και Διδακτορικών Σπουδών
του Πανεπιστημίου Πατρών»(Β’ 4272).
13. Τον Εσωτερικό Κανονισμό του Πανεπιστημίου Πατρών (Β’ 5468/2023).
14. Το απόσπασμα πρακτικού (εισήγηση) της Συνέλευσης του Τμήματος Αλιείας και Υδατοκαλλιεργειών
της Σχολής Γεωπονικών Επιστημών του Πανεπιστημίου
Πατρών (συνεδρίαση αρ. 1/11.01.2024).
15. Τη θετική γνώμη της Επιτροπής Μεταπτυχιακών
Σπουδών του Πανεπιστημίου Πατρών (συνεδρίαση
63/8.2.2024).
16. Το απόσπασμα πρακτικού της Συγκλήτου του Πανεπιστημίου Πατρών (συνεδρίαση 231/15.2.2024).
17. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την επικαιροποίηση του Κανονισμού Διδακτορικών
Σπουδών του Τμήματος Αλιείας και Υδατοκαλλιεργειών
της Σχολής Γεωπονικών Επιστημών του Πανεπιστημίου
Πατρών, ως ακολούθως:
Το Πρόγραμμα Διδακτορικών Σπουδών (Δ.Π.Σ.)
του Τμήματος Αλιείας και Υδατοκαλλιεργειών οργανώνεται και λειτουργεί σύμφωνα με τις διατάξεις του
ν. 4957/2022, τις ισχύουσες λοιπές σχετικές νομικές διατάξεις και αποφάσεις, καθώς και τις διατάξεις του πα-
ρόντος Κανονισμού. Στον παρόντα Κανονισμό καθορίζονται η δομή, η οργάνωση και οι κανόνες λειτουργίας του
Προγράμματος Διδακτορικών Σπουδών του Τμήματος
Αλιείας και Υδατοκαλλιεργειών του Πανεπιστημίου ΠαΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1344
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
τρών, όπως αυτός καταρτίστηκε με απόφαση της Συνέλευσης του Τμήματος (αρ. 1/11.01.2024), εγκρίθηκε από
τη Σύγκλητο του Πανεπιστημίου Πατρών, δημοσιεύθηκε
στην Εφημερίδα της Κυβερνήσεως, αναρτήθηκε στο διαδικτυακό τόπο του Τμήματος και κοινοποιήθηκε στο
Υπουργείο Παιδείας, Θρησκευμάτων και Αθλητισμού.
Άρθρο 1
Γενικές Διατάξεις
1.1. Ο τρίτος κύκλος σπουδών αφορά στην οργάνωση
Διδακτορικών Προγραμμάτων Σπουδών (Δ.Π.Σ.), με ελάχιστη διάρκεια τριών (3) ακαδημαϊκών ετών, η επιτυχής
ολοκλήρωση των οποίων οδηγεί στο επίπεδο οκτώ (8)
του Εθνικού και Ευρωπαϊκού Πλαισίου Προσόντων, σύμφωνα με το άρθρο 47 του ν. 4763/2020.
1.2. Το Δ.Π.Σ. περιλαμβάνει την υποχρεωτική εκπόνηση Διδακτορικής Διατριβής (Δ.Δ.) σε αντικείμενο που
σχετίζεται με την επιστημονική περιοχή (ερευνητικά/
θεματικά πεδία) του Τμήματος Αλιείας και Υδατοκαλλιεργειών του Πανεπιστημίου Πατρών.
1.3. Με απόφαση της Συγκλήτου του Πανεπιστημίου
Πατρών, κατόπιν εισήγησης της Συνέλευσης του Τμήματος Αλιείας και Υδατοκαλλιεργειών και γνώμης της
Επιτροπής Μεταπτυχιακών Σπουδών καθορίζονται το
Πρόγραμμα και ο Κανονισμός των Διδακτορικών Σπουδών.
1.4. Ο τίτλος του Διδακτορικού Διπλώματος είναι δημόσιο έγγραφο και απονέμεται σε δημόσια τελετή από
το οικείο Τμήμα στο οποίο διεξάγεται το σχετικό Πρόγραμμα Διδακτορικών Σπουδών.
1.5. Το Διδακτορικό Δίπλωμα αποτελεί ακαδημαϊκό
τίτλο ο οποίος πιστοποιεί την ουσιαστική συνεισφορά
του κατόχου του στην εξέλιξη καίριων επιστημονικών
περιοχών, την κατανόηση σε βάθος της επιστημονικής
του περιοχής και την εκπόνηση μιας πρωτότυπης διατριβής στο πεδίο των Γεωεπιστημών.
1.6. Το Διδακτορικό Δίπλωμα φέρει τίτλο, ο οποίος σε
κάθε περίπτωση δεν συνιστά γνωστικό αντικείμενο.
1.7. Αρμόδιο όργανο για τα θέματα των διδακτορικών
σπουδών στο Τμήμα Αλιείας και Υδατοκαλλιεργειών του
Πανεπιστημίου Πατρών είναι η Συνέλευση του οικείου
Τμήματος, η Επιτροπή Μεταπτυχιακών Σπουδών και η
Σύγκλητος του Πανεπιστημίου Πατρών, σύμφωνα με τον
ν. 4957/2022 (Α’ 141) και κάθε άλλη αρμοδιότητα που
προβλέπεται από την ισχύουσα νομοθεσία.
Άρθρο 2
Σκοπός
Οι διδακτορικές σπουδές αποβλέπουν στη δημιουργία
υψηλής ποιότητας και σύγχρονης επιστημονικής έρευνας, καθώς και στην κατάρτιση επιστημόνων ικανών να
συμβάλουν στην πρόοδο και εξέλιξη της επιστήμης και
της βασικής έρευνας.
Οι απόφοιτοι των διδακτορικών προγραμμάτων προορίζονται να στελεχώσουν το ερευνητικό, επιχειρηματικό
και εκπαιδευτικό δυναμικό της χώρας και του εξωτερικού.
Συγχρόνως, το διδακτορικό πρόγραμμα αποτελεί για
το Τμήμα, καθώς και γενικότερα για το Πανεπιστήμιο,
πηγή ακαδημαϊκού κύρους και διεθνούς ακαδημαϊκής
διάκρισης και συμβάλλει στην ποιοτική και ποσοτική
αναβάθμιση της ερευνητικής παραγωγής.
Περισσότερες πληροφορίες για το Δ.Π.Σ. παρέχονται
στην ιστοσελίδα του Τμήματος Αλιείας και Υδατοκαλλιεργειών: http://asfa.upatras.gr/?page_id=1294
Άρθρο 3
Προκήρυξη/Πρόσκληση εκδήλωσης
ενδιαφέροντος για εκπόνηση διδακτορικής
διατριβής
Το Τμήμα Αλιείας και Υδατοκαλλιεργειών μπορεί να
προκηρύσσει θέσεις υποψηφίων διδακτόρων, οι οποίες
δημοσιοποιούνται στον ημερήσιο τύπο και αναρτώνται
στον οικείο διαδικτυακό τόπο του Τμήματος καθ’ όλη τη
διάρκεια του ακαδημαϊκού έτους.
Στην προκήρυξη/πρόσκληση εκδήλωσης ενδιαφέροντος μνημονεύονται: Προϋποθέσεις, όροι, προθεσμίες,
απαραίτητα δικαιολογητικά που πρέπει να υποβληθούν,
ο μέγιστος αριθμός υποψηφίων διδακτόρων, διαδικασίες
κατάθεσης υποψηφιοτήτων και επιλογής υποψήφιων
διδακτόρων, πρόσθετες υποχρεώσεις υποψηφίων διδακτόρων, ρήτρες, παραδοτέα και χρονικά όρια ολο-
κλήρωσης των διατριβών.
Άρθρο 4
Προϋποθέσεις και κριτήρια εισαγωγής
4.1. Δικαίωμα υποβολής αίτησης για την εγγραφή σε
Δ.Π.Σ. έχει όποιος είναι κάτοχος μεταπτυχιακού διπλώματος που έχει χορηγηθεί από Ανώτατο Εκπαιδευτικό
Ίδρυμα (Α.Ε.Ι.) της ημεδαπής ή αλλοδαπής, ή απόφοιτος προπτυχιακού προγράμματος σπουδών Α.Ε.Ι. κατ’
ελάχιστον πενταετούς διάρκειας που αντιστοιχεί σε
τριακόσιες (300) πιστωτικές μονάδες του Ευρωπαϊκού
Συστήματος Μεταφοράς και Συσσώρευσης Ακαδημαϊκών Μονάδων (ECTS).
4.2. Η επιλογή των Υποψήφιων Διδακτόρων (Υ.Δ.)
πραγματοποιείται με απόφαση της Συνέλευσης του
Τμήματος που έχει αναλάβει την υποστήριξη του προγράμματος διδακτορικών σπουδών.
Άρθρο 5
Υποβολή αιτήσεων
Κάθε ενδιαφερόμενος που πληροί τις προϋποθέσεις
του Κανονισμού Διδακτορικών Σπουδών του Τμήματος
δύναται να υποβάλλει αίτηση προς την Συνέλευση του
Τμήματος ως εξής:
α) Σχετική αίτηση στη Γραμματεία του Τμήματος, στο
οποίο επιθυμεί να εκπονήσει τη Δ.Δ. με:
i) τον προτεινόμενο τίτλο της Δ.Δ.,
ii)  τον προτεινόμενο επιβλέποντα της Δ.Δ., του οποίου
το γνωστικό αντικείμενο ή το επιστημονικό έργο
είναι συναφές με αυτό της προς εκπόνηση Δ.Δ. και
iii)  τη γλώσσα συγγραφής, η οποία δύναται να είναι
διάφορη της ελληνικής.
β) Αντίγραφα τίτλων σπουδών.
γ) Αντίγραφο αναλυτικής βαθμολογίας των προπτυχιακών σπουδών και των μεταπτυχιακών σπουδών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
δ) Προσχέδιο της διδακτορικής διατριβής στην ελληνική και αγγλική γλώσσα στο οποίο θα συμπεριλαμβάνο-
νται τα ερευνητικά ενδιαφέροντα και οι προτεραιότητες.
ε) Αναλυτικό βιογραφικό σημείωμα όπου υποχρεωτικώς περιλαμβάνονται τα ακόλουθα:
i)  σύντομη έκθεση γνωστικών και ερευνητικών ενδιαφερόντων στην οποία να αναφέρονται και οι λόγοι
για τους οποίους ο υποψήφιος ενδιαφέρεται για διδακτορικές σπουδές στο Τμήμα,
ii)  κατάλογος επιστημονικών δημοσιεύσεων, εφόσον
υπάρχουν,
iii)  περίληψη μεταπτυχιακής εργασίας (για κατόχους
Δ.Μ.Σ.), ή διπλωματικής εργασίας (για κατόχους
ενιαίου και αδιάσπαστου τίτλου σπουδών μεταπτυχιακού επιπέδου).
στ) Πιστοποιητικό επαρκούς γνώσης μιας τουλάχιστον επίσημης γλώσσας της Ευρωπαϊκής Ένωσης, κατά
προτίμηση της αγγλικής. Οι πτυχιούχοι αγγλόφωνων
πανεπιστημίων απαλλάσσονται από την υποχρέωση
προσκόμισης πιστοποιητικού γλωσσομάθειας,
ζ) Τουλάχιστον δύο συστατικές επιστολές, οι οποίες
πρέπει να υπογράφονται από μέλη Δ.Ε.Π. του εκπαιδευτικού Ιδρύματος του υποψηφίου ή από μέλη Δ.Ε.Π. άλλων
εκπαιδευτικών Ιδρυμάτων που είναι εξοικειωμένα με την
επιστημονική κατάρτιση του υποψηφίου ή Ερευνητές Α’,
Β’ ή Γ’ βαθμίδας από ερευνητικά κέντρα του άρθρου 13Α
του ν. 4310/2014,
η) Αντίγραφα εργασιών που έχουν εκπονηθεί σε προπτυχιακά και μεταπτυχιακά προγράμματα σπουδών,
θ) Υπεύθυνη δήλωση ότι δεν εκπονεί άλλη Δ.Δ. παράλληλα σε ελληνικό ή ξένο Πανεπιστήμιο.
ι) Πιστοποιητικά βεβαίωσης τυχόν προηγούμενης
επαγγελματικής ή/και ερευνητικής εμπειρίας εάν υπάρχουν,
κ) Οτιδήποτε άλλο κρίνεται αναγκαίο σύμφωνα με την
πρόσκληση και την κείμενη νομοθεσία.
Αίτηση δύναται να υποβάλλουν τελειόφοιτοι/διπλωματούχοι αλλοδαπών Ιδρυμάτων τα οποία δεν είναι
ακόμα ενταγμένα στο Εθνικό Μητρώο Αναγνωρισμένων
Ιδρυμάτων της αλλοδαπής του ΔΟΑΤΑΠ. Στην περίπτωση αυτή, οι αιτούντες υποβάλλουν υπεύθυνη δήλωση
περί κατοχής τίτλου σπουδών. Σε κάθε περίπτωση, οι
επιλεγέντες θα πρέπει να προσκομίσουν αποδεικτικά
έγγραφα ότι έχουν προβεί στις απαιτούμενες ενέργειες
ώστε ο τίτλος τους και το αντίστοιχο Ίδρυμα πρόκειται να
ενταχθούν στο Εθνικό μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ, μέχρι την ολοκλήρωση
της διάρκειας των διδακτορικών σπουδών τους. Σε διαφορετική περίπτωση γίνεται διαγραφή του υποψήφιου
διδάκτορα.
Τα Ανώτατα Εκπαιδευτικά Ιδρύματα (Α.Ε.Ι.) της ημεδαπής και τα δημόσια ερευνητικά κέντρα που εποπτεύο-
νται από τη Γενική Γραμματεία Έρευνας και Καινοτομίας, δεσμεύονται από τα Μητρώα του άρθρου 304 του
ν. 4957/2022, προκειμένου τα αρμόδια ανά περίπτωση
όργανά τους να διαπιστώσουν αν ένα ίδρυμα της αλλοδαπής ή ένας τύπος τίτλου ιδρύματος της αλλοδαπής
είναι αναγνωρισμένα για: α) Την αποδοχή αίτησης και
εγγραφής για εισαγωγή σε μεταπτυχιακό πρόγραμμα
σπουδών ή την εκπόνηση Διδακτορικής Διατριβής. Το
αρμόδιο όργανο του πανεπιστημίου ή ερευνητικού κέντρου, εφόσον ο τίτλος σπουδών συμπεριλαμβάνεται
στον κατάλογο του άρθρου 307, επιπροσθέτως των λοιπών δικαιολογητικών που καθορίζει, οφείλει να ζητήσει
Βεβαίωση Τόπου Σπουδών, η οποία εκδίδεται και αποστέλλεται από τον φορέα πραγματοποίησης των σπου-
δών ή τον φορέα εκπόνησης του ερευνητικού έργου. Αν
ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται,
εκτός αν το μέρος σπουδών που έγιναν στην ελληνική
επικράτεια βρίσκεται σε δημόσιο Α.Ε.Ι.».
Επιπροσθέτως ο υποψήφιος μπορεί να καταθέσει
οποιοδήποτε άλλο έγγραφο θεωρεί ότι μπορεί να ενισχύσει την υποψηφιότητά του.
Οι υποψήφιοι υποβάλλουν την αίτησή τους ηλεκτρονικά στο portal: https://eservice.upatras.gr
Για περισσότερες πληροφορίες, μπορούν να απευθύνονται στη Γραμματεία του Τμήματος (email: asfasecr@
upatras.gr, τηλ. 26310 58253, ώρες λειτουργίας 09:0013:00 μ.μ.).
Άρθρο 6
Αξιολόγηση αιτήσεων
6.1. Για την αξιολόγηση κάθε αίτησης, η Συνέλευση
του Τμήματος ορίζει μία Τριμελή Επιτροπή με βάση την
συνάφεια του ερευνητικού αντικειμένου του/της αιτούντος (Επιτροπή Αξιολόγησης Υποψηφιοτήτων), η οποία
αποτελείται από μέλη Δ.Ε.Π. του Τμήματος. Η Επιτροπή
Αξιολόγησης Υποψηφίων, εξετάζει την αίτηση και τα συνυποβαλλόμενα έγγραφα και καλεί τον/την υποψήφιο/α
σε συνέντευξη. Κατόπιν υποβάλει στη Συνέλευση του
Τμήματος αναλυτικό υπόμνημα, στο οποίο αναγράφονται οι λόγοι για τους οποίους ο/η υποψήφιος/α πρέπει ή
δεν πρέπει να γίνει δεκτός/ή, καθώς και ο προτεινόμενος
επιβλέπων, εφόσον αυτός δεν έχει προταθεί από τον/την
υποψήφιο/α. Η Συνέλευση του Τμήματος, αφού λάβει τη
γνώμη του προτεινόμενου επιβλέποντος, τη συνεκτιμά
με το υπόμνημα της Επιτροπής και εγκρίνει ή απορρίπτει
αιτιολογημένα την αίτηση του/της υποψηφίου/ας. Στην
εγκριτική απόφαση ορίζεται και η γλώσσα συγγραφής
της Δ.Δ, καθώς και η Τριμελής Συμβουλευτική Επιτροπή
(Τ.Σ.Ε.), η οποία απαρτίζεται από τον Επιβλέποντα και
δύο ακόμη μέλη, με αρμοδιότητα την υποστήριξη του/
της Υ.Δ. κατά τη διαδικασία εκπόνησης και συγγραφής
της Δ.Δ. και την παρακολούθηση της προόδου της. Σε
περίπτωση κατά την οποία η Δ.Δ. γραφεί στην αγγλική
γλώσσα, ο/η Υ.Δ. είναι υποχρεωμένος/η να συμπεριλάβει
στο τελικό κείμενο της Δ.Δ. και εκτενή περίληψη στην
ελληνική γλώσσα.
6.2. Η Συνέλευση του Τμήματος εγκρίνει/απορρίπτει
την εισήγηση της Επιτροπής Αξιολόγησης Υποψηφίων.
6.3. Η αρχική εγγραφή του/της υποψηφίου/ας θα γίνεται εντός εικοσαήμερου από την ημερομηνία συνεδρί-
ασης της Συνέλευσης του Τμήματος κατά τη διάρκεια
της οποίας αποφασίστηκε η έγκριση της αίτησης του/
της υποψηφίου/ας.
6.4. Για λόγους εξαιρετικής ανάγκης (π.χ. ασθένεια, σοβαροί οικογενειακοί λόγοι, ή διαμονής στο εξωτερικό)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
είναι δυνατή η εγγραφή εντός μηνός από τη λήξη της
προθεσμίας, με απόφαση του αρμοδίου οργάνου μετά
από αιτιολογημένη αίτηση του ενδιαφερομένου.
6.5. Οι Υ.Δ. υποχρεούνται να ανανεώνουν την εγγραφή
τους ανά εξάμηνο. Σε περίπτωση μη ανανέωσης εγγραφής ή μη παρακολούθησης μαθημάτων ή μη διεξαγωγής
έρευνας για δύο (2) συνεχόμενα εξάμηνα, ο/η Υ.Δ. χάνει
την ιδιότητά του/της και διαγράφεται από τα μητρώα
του Δ.Π.Σ. του Τμήματος.
6.6. Οι Υ.Δ. μπορούν να ενημερώνονται από την ιστοσελίδα και τη Γραμματεία του Τμήματος για τα θέματα
που αφορούν τις εγγραφές τους και λοιπά ζητήματα.
Άρθρο 7
Επίβλεψη υποστήριξη Διδακτορικής Διατριβής
7.1. Με απόφαση της Συνέλευσης του Τμήματος Αλιείας και Υδατοκαλλιεργειών του Πανεπιστημίου Πατρών
ορίζεται η Τριμελής Συμβουλευτική Επιτροπή (Τ.Σ.Ε), μεταξύ των οποίων ορίζεται και ο Επιβλέπων. Στη Συμβου-
λευτική Επιτροπή δύνανται να συμμετέχουν ως μέλη:
α) μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος του Α.Ε.Ι.,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) ομότιμοι Καθηγητές και αφυπηρετήσαντα μέλη
Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες, ε) ερευνητές κάθε βαθμίδας
που υπηρετούν σε ερευνητικούς και τεχνολογικούς φορείς του άρθρου 13Α του ν. 4310/2014 (Α’ 258), συμπερι-
λαμβανομένων της Ακαδημίας Αθηνών και του Ιδρύματος Ιατροβιολογικών Ερευνών της Ακαδημίας Αθηνών,
καθώς και το επιστημονικό προσωπικό της Ελληνικής Αρχής Γεωλογικών και Μεταλλευτικών Ερευνών (Ε.Α.Γ.Μ.Ε.)
του άρθρου 25 του ν. 4602/2019 (Α’ 45), εφόσον διαθέτει
διδακτορικό δίπλωμα και ερευνητική δραστηριότητα
συναφή με το αντικείμενο της Διδακτορικής Διατριβής,
στ) Καθηγητές ιδρυμάτων της αλλοδαπής και ερευνητές
ερευνητικών οργανισμών της αλλοδαπής.
7.2. Τα μέλη της Τ.Σ.Ε έχουν είτε ίδιο ή συναφές γνωστικό αντικείμενο, είτε ίδιο ή συναφές επιστημονικό
έργο με την προς εκπόνηση Δ.Δ. Ο αριθμός των αφυπηρετησάντων μελών Δ.Ε.Π. που συμμετέχουν ως μέλη
στην Τ.Σ.Ε δεν δύναται να υπερβαίνει τον έναν (1). Η Τ.Σ.Ε
είναι αρμόδια για την υποστήριξη του/της Υ.Δ. κατά τη
διαδικασία εκπόνησης και συγγραφής της Δ.Δ. και την
παρακολούθηση της προόδου της. Ο Επιβλέπων και τα
μέλη της Συμβουλευτικής Επιτροπής δεν δικαιούνται
αμοιβής ή άλλης αποζημίωσης για την υποστήριξη της
εκπόνησης της Δ.Δ.
7.3. Αν κάποιο από τα μέλη της Τ.Σ.Ε, συμπεριλαμβανομένου του Επιβλέποντος, εκλείψει ή αδυνατεί να
εκπληρώσει τα καθήκοντά του, μετά από αίτημα του
ίδιου ή του/της Υ.Δ., με απόφαση της Συνέλευσης του
Τμήματος δύναται να ορίζεται αντικαταστάτης του έως
την ολοκλήρωση της εκπόνησης της Δ.Δ.
7.4. Αν ο Επιβλέπων ή μέλος της Τ.Σ.Ε μετακινηθεί σε
άλλο Τμήμα του ίδιου ή άλλου Ανώτατου Εκπαιδευτικού
Ιδρύματος (Α.Ε.Ι.) ή αφυπηρετήσει, δύναται να συνεχίσει να κατέχει την ιδιότητα του επιβλέποντος της Δ.Δ.,
εφόσον συναινεί, και ο τίτλος απονέμεται από το Α.Ε.Ι.,
στο οποίο ανήκει το Τμήμα που ξεκίνησε η εκπόνηση
της διατριβής.
7.5. Το ανώτατο όριο επίβλεψης των Δ.Δ. ανά μέλος
ΔΕΠ του Τμήματος είναι πέντε (5) διατριβές. Οι περιπτώσεις συνεπίβλεψης Δ.Δ. ως μέλος Τ.Σ.Ε δεν προσμετρώ-
νται στο σύνολο.
7.6. Μέλη Δ.Ε.Π. που βρίσκονται σε εκπαιδευτική άδεια,
καθώς και ομότιμοι/συνταξιοδοτηθέντες/αφυπηρετήσαντες Καθηγητές, δύνανται να οριστούν ως Επιβλέποντες
ή μέλη της Τ.Σ.Ε.
Άρθρο 8
Διάρκεια Εκπόνησης Διδακτορικών Σπουδών
8.1. Η χρονική διάρκεια για την απόκτηση διδακτορικού διπλώματος δεν δύναται να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της Τ.Σ.Ε. Ως ανώτατη χρονική διάρκεια ολοκλήρωσης της Δ.Δ. ορίζονται τα έξι (6) ημερολογιακά έτη.
Με απόφαση της Συνέλευσης του Τμήματος δύναται να
παρατείνεται η ανώτατη χρονική διάρκεια εκπόνησης
Δ.Δ., μέχρι και ένα (1) έτος, κατόπιν αιτήματος του/της
Υ.Δ. και σύμφωνης γνώμης της Τ.Σ.Ε για σπουδαίο λόγο
(π.χ., λόγω ασθένειας, στρατιωτικών υποχρεώσεων, μετεγχειρητική περίοδος ανάρρωσης, εγκυμοσύνης και
ανατροφής τέκνων, κ.λπ.).
8.2. Ο/Η Υ.Δ. δικαιούται να ζητήσει αναστολή σπουδών μια φορά κατά την διάρκεια των σπουδών του/της
για εξαιρετικές περιπτώσεις (π.χ. στράτευση, σοβαρή
ασθένεια, σοβαροί οικογενειακοί και ειδικοί επαγγελματικοί λόγοι) μετά από αίτησή του/της στη Συνέλευ-
ση του Τμήματος. Η Συνέλευση του Τμήματος κρίνει τη
σπουδαιότητα των λόγων της αιτούμενης αναστολής
και εφ’ όσον γίνουν αποδεκτοί, καθορίζει το ακριβές
χρονικό διάστημα της αναστολής, με μέγιστο διάστημα
12 μηνών, μετά το οποίο ο/η Υ.Δ. μπορεί να συνεχίσει
τις σπουδές του/της, σύμφωνα με τους τότε ισχύοντες
όρους. Σε αντίθετη περίπτωση, ο/η Υ.Δ. διαγράφεται από
το Δ.Π.Σ. Κατά την διάρκεια της αναστολής φοίτησης
αίρονται όλες οι παροχές, οι οποίες ανακτώνται κατόπιν
νέας αιτήσεως του/της Υ.Δ. Το χρονικό διάστημα της αναστολής δεν προσμετράται στο μέγιστο συνολικό χρόνο
εκπόνησης της Δ.Δ.
8.3. Τροποποίηση του θέματος της Δ.Δ. μέσα στην ίδια
ερευνητική/θεματική περιοχή μπορεί να πραγματοποιηθεί με απόφαση της Τ.Σ.Ε και έγκριση της Συνέλευσης
του Τμήματος.
8.4. Αλλαγή του θέματος της Δ.Δ. και καθορισμός νέου
σε διαφορετικό ερευνητικό/θεματικό πεδίο, μπορεί
να πραγματοποιηθεί κατόπιν αίτησης του/της Υ.Δ. και
έγκριση της Συνέλευσης του Τμήματος, ύστερα από τη
σύμφωνη γνώμη της Τ.Σ.Ε. Στην περίπτωση αυτή ορίζεται από τη Συνέλευση του Τμήματος νέα Τ.Σ.Ε και ο
ελάχιστος χρόνος εκπόνησης της Δ.Δ. αρχίζει από την
ημερομηνία ορισμού της νέας Τ.Σ.Ε.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
Άρθρο 9
Δικαιώματα και υποχρεώσεις υποψηφίων
διδακτόρων
9.1. Οι Διδακτορικές Σπουδές προσφέρονται δωρεάν.
9.2. Οι Υ.Δ. έχουν τις ακόλουθες υποχρεώσεις:
α) Υποβάλλουν εγγράφως αναλυτικό υπόμνημα ετήσιας έκθεσης προόδου της Δ.Δ. τους προς τη Τ.Σ.Ε. και
παρουσιάζουν προφορικά την πρόοδο αυτής. Αντίγραφο του υπομνήματος της ετήσιας έκθεσης προόδου
(ΠΑΡΑΡΤΗΜΑ Ι), καθώς και σχόλια επ’ αυτού από τον
Επιβλέποντα ή την Τ.Σ.Ε. και εκθέσεις προόδου, καταχωρίζονται στον ατομικό φάκελο του/της Υ.Δ.
β) Συνεργάζονται με τον Επιβλέποντα και τα μέλη της
συμβουλευτικής επιτροπής για την υποστήριξη της εκπόνησης της Δ.Δ.,
γ) Παρέχουν επικουρικό διδακτικό έργο με απόφαση
της Συνέλευσης του Τμήματος σύμφωνα με τις ανάγκες
των προγραμμάτων πρώτου και δεύτερου κύκλου σπουδών του Τμήματος, κατόπιν υπόδειξης του επιβλέποντος,
για τις οποίες δύναται να τους χορηγούνται ανταποδοτικές υποτροφίες,
δ) Πρέπει να έχουν ως κύρια επιστημονική απασχόληση τις διδακτορικές τους σπουδές,
ε) Πρέπει να ανανεώνουν την εγγραφή τους ανά ακαδημαϊκό εξάμηνο,
στ) Οφείλουν να συμμετέχουν ενεργά σε συνέδρια,
σεμινάρια, στην Ημερίδα που διοργανώνει σε ετήσια
βάση το Τμήμα Αλιείας και Υδατοκαλλιεργειών, καθώς
και να συμβάλλουν στην διοργάνωση τέτοιων εκδηλώσεων που έχει αναλάβει το Τμήμα,
ζ) Οφείλουν να επιδιώκουν ενεργή παρουσία στο διεθνές ακαδημαϊκό σύστημα και να αποβλέπουν στην
αναγνώριση της έρευνας τους με δημοσιεύσεις σε περιοδικά, με σύστημα κριτών, όπου είναι εφικτό,
η) Στις περιπτώσεις που ο/η Υ.Δ. εκπονεί τμήμα της
Διδακτορικής Διατριβής σε άλλο Πανεπιστήμιο ή Ερευνητικό Κέντρο, που οδηγεί σε δημοσίευση θα πρέπει
σαφώς να αναφέρεται και το Τμήμα Αλιείας και Υδατοκαλλιεργειών του Πανεπιστημίου Πατρών στα στοιχεία
(affiliation) του/της Υ.Δ,
θ) Να εκδίδουν υποχρεωτικά ακαδημαϊκή ταυτότητα
μέσω της Ηλεκτρονικής Υπηρεσίας Απόκτησης Ακαδημαϊκής Ταυτότητας του Υπουργείου Παιδείας, Θρησκευ-
μάτων και Αθλητισμού,
ι) Μία δημοσίευση ως πρώτος συγγραφέας σε αναγνωρισμένο περιοδικό σχετική με την επιστημονική περιοχή
του θέματος της Δ.Δ,
ια) Κάθε άλλη υποχρέωση που ορίζεται από τον κανονισμό διδακτορικών σπουδών και τον κανονισμό μετα-
πτυχιακών και διδακτορικών Σπουδών.
9.3. Οι Υ.Δ. έχουν τα δικαιώματα των φοιτητών μεταπτυχιακών προγραμμάτων σπουδών και κάθε άλλο δι-
καίωμα που ορίζεται από τον κανονισμό διδακτορικών
σπουδών. Οι Υ.Δ. δύνανται να συμμετέχουν σε ερευνητικά έργα/προγράμματα του Ανώτατου Εκπαιδευτικού
Ιδρύματος (Α.Ε.Ι.) και να λαμβάνουν υποτροφίες στο
πλαίσιο συγχρηματοδοτούμενων, αυτοχρηματοδοτούμενων ή λοιπών έργων/προγραμμάτων για την οικονο-
μική ενίσχυση της διδακτορικής τους έρευνας.
9.4. Οι Υ.Δ. που δεν έχουν άλλη ιατροφαρμακευτική και
νοσοκομειακή περίθαλψη, δικαιούνται πλήρη ιατροφαρμακευτική και νοσοκομειακή περίθαλψη στο Εθνικό Σύ-
στημα Υγείας (Ε.Σ.Υ.) με κάλυψη των σχετικών δαπανών
από τον Εθνικό Οργανισμό Παροχής Υπηρεσιών Υγείας
(Ε.Ο.Π.Υ.Υ.), κατ’ ανάλογη εφαρμογή του άρθρου 33 του
ν. 4368/2016 (Α’ 83).
Άρθρο 10
Διαγραφή Υποψηφίων Διδακτόρων
H διαγραφή Υ.Δ. είναι δυνατή με απόφαση της Συνέλευσης του Τμήματος μετά από αιτιολογημένη εισήγηση
της Τ.Σ.Ε. Μεταξύ των λόγων για τη διαγραφή περιλαμβάνονται και οι ακόλουθοι:
1. Χρήση ιδεών, μεθόδων και αποτελεσμάτων ή αντιγραφή μέρους εργασιών άλλων επιστημόνων χωρίς ανα-
φορά σε αυτούς (να παρουσιάζει το κείμενο της Δ.Δ.
εκτεταμένα σημεία λογοκλοπής).
2. Αξιόποινες πράξεις που έχουν τελεσιδικήσει του/της
Υ.Δ. που εκθέτουν και ζημιώνουν το Πανεπιστήμιο ή το
Τμήμα στο οποίο φιλοξενείται.
3. Υ.Δ. που δεν παρουσίασε και δεν υπέβαλλε και εγγράφως εκθέσεις προόδου της Δ.Δ. του και δεν διεξή-
γαγε έρευνα για δύο τουλάχιστον συνεχόμενα εξάμηνα.
4. Ανεπαρκής επιστημονική πρόοδος του/της Υ.Δ. η
οποία τεκμηριώνεται με δύο (2) τουλάχιστον συνεχείς
αρνητικές εκθέσεις προόδου της Τ.Σ.Ε. ή σε περίπτωση
που ο/η Υ.Δ. δεν ανταποκρίνεται στις υποχρεώσεις που
του έχουν ανατεθεί από το Τμήμα.
5. Υποβολή αίτησης διαγραφής από τον/την Υ.Δ.
6. Όταν έχει παρέλθει ο προβλεπόμενος μέγιστος
χρόνος εκπόνησης της Δ.Δ. (πλέον των περιόδων που
ο/η Υ.Δ. δικαιολογημένα απουσιάζει από το Πρόγραμμα,
λόγω ασθένειας ή άλλου σοβαρού λόγου, και εφόσον
έχει εγκεκριμένη αναστολή φοίτησης από τη Συνέλευση
του Τμήματος).
Σε περίπτωση διάπραξης πειθαρχικού παραπτώματος,
οι πειθαρχικές ποινές που επιβάλλονται σε φοιτητή, αναφέρονται στο άρθρο 198 του ν. 4957/2022, Υ.Δ. ο οποίος
έχει διαγραφεί από το πρόγραμμα για τους ανωτέρω
α.α. 1 και 2 λόγους του παρόντος άρθρου, δεν έχει το
δικαίωμα να είναι εκ νέου υποψήφιος/α του ίδιου προγράμματος στο Τμήμα.
Άρθρο 11
Πνευματικά Δικαιώματα - Ακαδημαϊκή
Δεοντολογία - Λογοκλοπή
11.1. Τα πνευματικά δικαιώματα της Δ.Δ. ανήκουν σε
αυτούς που συνέβαλαν στην εκπόνησή της. Όλο το υλικό που έχει παραχθεί στο πλαίσιο της Δ.Δ. δεν μπορεί
να χρησιμοποιηθεί (ολόκληρη ή μέρος της), χωρίς την
έγγραφη άδεια του συγγραφέα και του Επιβλέποντα. Τα
φυσικά αυτά πρόσωπα έχουν και τα πνευματικά δικαιώματα στη δημοσίευση των αποτελεσμάτων της Δ.Δ. σε
επιστημονικά περιοδικά και συνέδρια.
11.2. Η Δ.Δ. διέπεται από κανόνες της Ακαδημαϊκής
Δεοντολογίας του Πανεπιστημίου Πατρών.
11.3. Ο/Η Υ.Δ. υποχρεούται να αναφέρει με τον ενδεδειγμένο τρόπο αν χρησιμοποίησε το έργο και τις από-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
ψεις άλλων. Η αντιγραφή θεωρείται σοβαρό ακαδημαϊκό
παράπτωμα. Λογοκλοπή θεωρείται η αντιγραφή εργασίας κάποιου/ας άλλου/ης, καθώς και η χρησιμοποίηση
εργασίας άλλου/ης - δημοσιευμένης ή μη - χωρίς τη
δέουσα αναφορά. Η αντιγραφή οποιουδήποτε υλικού
τεκμηρίωσης, ακόμη και από μελέτες του/της ιδίου/ας
του/της υποψηφίου/ας, χωρίς σχετική αναφορά, μπορεί
να στοιχειοθετήσει απόφαση της Συνέλευσης του Τμήματος για διαγραφή του/της. Στις παραπάνω περιπτώ-
σεις, η Συνέλευση του Τμήματος μπορεί να αποφασίσει
τη διαγραφή του/της, αφού προηγουμένως του δοθεί
η δυνατότητα να εκθέσει, προφορικώς ή γραπτώς, τις
απόψεις του επί του θέματος.
11.4. Οποιοδήποτε παράπτωμα ή παράβαση ακαδημαϊκής δεοντολογίας παραπέμπεται για αντιμετώπιση του
προβλήματος στη Συνέλευση του Τμήματος. Ως παραβάσεις θεωρούνται και τα παραπτώματα της αντιγραφής
ή της λογοκλοπής και γενικότερα κάθε παράβαση των
διατάξεων περί πνευματικής ιδιοκτησίας από Υ.Δ. κατά
τη συγγραφή εργασιών στο πλαίσιο των μαθημάτων ή
την εκπόνηση της Δ.Δ.
11.5. Σε περίπτωση που διαπιστωθεί λογοκλοπή μετά
τη λήψη του διδακτορικού διπλώματος, ο τίτλος που έχει
απονεμηθεί ανακαλείται με ειδικά αιτιολογημένη απόφαση της Συνέλευσης του Τμήματος.
Άρθρο 12
Συγγραφή, υποστήριξη και αξιολόγηση της
Διδακτορικής Διατριβής (Δ.Δ.)
12.1. Η Διδακτορική Διατριβή (Δ.Δ.) πρέπει να είναι
ενιαίο και συνεκτικό κείμενο και δεν μπορεί να είναι
αυτούσια παρουσίαση ή συρραφή επιστημονικών δημοσιεύσεων.
12.2. Η γραμματοσειρά, ο τρόπος συγγραφής και
οτιδήποτε άλλο σχετικό με τη δομή της διδακτορικής
διατριβής περιγράφεται ενδεικτικά στο ΠΑΡΑΡΤΗΜΑ ΙΙ.
12.3. Μετά από την ολοκλήρωση της συγγραφής της
Δ.Δ. και την υποβολή του τελευταίου υπομνήματος σχετικά με την πρόοδο αυτής προς την Τ.Σ.Ε., ο/η Υ.Δ. υπο-
βάλλει αίτημα δημόσιας υποστήριξης αυτής.
12.4. Μετά από έγγραφη θετική εισήγηση της Τ.Σ.Ε.
προς τη Συνέλευση του Τμήματος, η Συνέλευση ορίζει,
με απόφασή της, Επταμελή Εξεταστική Επιτροπή (Ε.Ε.Ε.)
για την κρίση και την αξιολόγηση της Δ.Δ.. Ως μέλη της
Ε.Ε.Ε. ορίζονται υποχρεωτικά τα μέλη της Τ.Σ.Ε. και τέσσερα (4) ακόμη μέλη, τα οποία ανήκουν στις κατηγο-
ρίες των περ. α) έως στ) της παρ. 1 του άρθρου 94 του
ν. 4957/2022. Κατ’ ελάχιστον τέσσερα (4) από τα επτά (7)
μέλη της Εξεταστικής Επιτροπής είναι μέλη Διδακτικού
Ερευνητικού Προσωπικού που ανήκουν στο Ανώτατο
Εκπαιδευτικό Ίδρυμα (Α.Ε.Ι.) στο οποίο εκπονείται η Δ.Δ.
12.5. Αν δεν κατατεθεί η εισήγηση της παρ. 12.4 προς
τη Συνέλευση του Τμήματος ή αν αυτή είναι αρνητική,
η διαδικασία δύναται να συνεχιστεί κατόπιν αίτησης του
υποψηφίου, σύμφωνα με όσα ορίζονται στον Κανονισμό
Διδακτορικών Σπουδών.
12.6. Η Δ.Δ. υποστηρίζεται δημόσια από τον/την Υ.Δ.
ενώπιον της Ε.Ε.Ε, η οποία υποβάλει ερωτήσεις προς
τον/την υποψήφιο/α. Η συνεδρίαση για τη δημόσια
υποστήριξη της Δ.Δ. δύναται να πραγματοποιηθεί και
με τη χρήση μέσων τηλεδιάσκεψης, εφόσον δεν είναι
δυνατή η φυσική παρουσία όλων των μελών της Ε.Ε.Ε.
Μετά από την ολοκλήρωση της υποστήριξης της Δ.Δ.,
η Ε.Ε.Ε συνεδριάζει χωρίς την παρουσία τρίτων, αξιολογεί τη Δ.Δ. ως προς την ποιότητα, την πληρότητα, την
πρωτότυπη σκέψη και τη συμβολή της στην επιστήμη
και με βάση τα κριτήρια αυτά, εγκρίνει ή απορρίπτει την
απονομή του Διδακτορικού Διπλώματος. Για την απονομή του Διδακτορικού Διπλώματος απαιτείται η σύμφωνη
γνώμη και η θετική αξιολόγηση της Δ.Δ. από πέντε (5)
τουλάχιστον μέλη της Ε.Ε.Ε.
Η Ε.Ε.Ε. μπορεί να ζητήσει από τον/την Υ.Δ. περιορισμένης έκτασης βελτιώσεις στο κείμενο της διατριβής. Η
Δ.Δ. θεωρείται ολοκληρωμένη μόνο μετά την περάτωση
των βελτιώσεων που θα ζητηθούν από μέλη της Ε.Ε.Ε.
12.7. Η Ε.Ε.Ε. τηρεί πρακτικά, στα οποία περιέχονται
οι γνώμες όλων των μελών της, σχετικά με την πρωτοτυπία και συμβολή της Δ.Δ., η αιτιολογημένη θετική ή
αρνητική ψήφος κάθε μέλους και η τελική απόφασή της
(ΠΑΡΑΡΤΗΜΑ ΙΙΙ). Το πρακτικό υπογράφεται από όλα τα
συμμετέχοντα στη διαδικασία της αξιολόγησης της Δ.Δ.
μέλη της Ε.Ε.Ε. και διαβιβάζεται δια της Γραμματείας, στη
Συνέλευση του Τμήματος. Η επίσημη αναγόρευση του/
της υποψηφίου/ας σε Διδάκτορα γίνεται από τη Συνέλευση του Τμήματος με βάση το πρακτικό της Ε.Ε.Ε.
12.8. Η Δ.Δ. αξιολογείται ως επιτυχής ή ως ανεπιτυχής.
Άρθρο 13
Αναγόρευση - Καθομολόγηση Διδακτόρων
13.1. Για την αναγόρευσή σε Διδάκτορα, ο υποψήφιος
υποχρεούται να υποβάλει στη Γραμματεία του Τμήματος
τα δικαιολογητικά του ΠΑΡΑΡΤΗΜΑΤΟΣ ΙV.
13.2. Η Συνέλευση του Τμήματος αναγορεύει τον/
την Υ.Δ. σε δημόσια Συνεδρίαση του Τμήματος. Ο/η
Πρόεδρος του Τμήματος θέτει υπόψη του Σώματος το
πρακτικό που πιστοποιεί την επιτυχή ολοκλήρωση της
διαδικασίας και της προφορικής παρουσίασης και αξιολόγησης της Δ.Δ., και ακολουθεί η αναγόρευση του/της
υποψηφίου/ας σε Διδάκτορα του Τμήματος.
13.3. Η τελετή ορκωμοσίας και καθομολόγησης, καθώς
και ο τύπος του Διδακτορικού Διπλώματος του/της διδάκτορος ακολουθεί τα Πρότυπα σχετικών αποφάσεων
της Συγκλήτου του Πανεπιστημίου Πατρών.
13.4. Ο/Η Υ.Δ., πριν από την αναγόρευση και καθομολόγησή του/της από την Συνέλευση του Τμήματος,
μπορεί να αιτηθεί χορήγηση βεβαίωσης επιτυχούς περάτωσης. Στον/στην Υ.Δ. χορηγείται αντίγραφο Διδα-
κτορικού Διπλώματος (ΠΑΡΑΡΤΗΜΑ V). Το Διδακτορικό
Δίπλωμα υπογράφεται από τον Πρύτανη, τον Πρόεδρο
του Τμήματος και τον Γραμματέα του Τμήματος.
13.5. Στην περίπτωση που για οποιοδήποτε λόγο ο/η
Υ.Δ. αδυνατεί να παραστεί στη συγκεκριμένη εκδήλωση,
προσκαλείται από την Γραμματεία στην επόμενη εκδήλωση αναγόρευσης-καθομολόγησης-απονομής Διδα-
κτορικού Διπλώματος.
13.6. Επιτρέπεται σε εξαιρετικές/επείγουσες/ανωτέρας
βίας περιπτώσεις (π.χ. λόγοι υγείας, διαμονή ή εργασία
στο εξωτερικό, στρατιωτικές υποχρεώσεις), η καθομοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
λόγηση με τρόπους πέραν της φυσικής παρουσίας, με
μέσα εξ αποστάσεως.
Άρθρο 14
Συνεπίβλεψη Διδακτορικής Διατριβής
14.1. Προγράμματα σπουδών τρίτου κύκλου για την
εκπόνηση Δ.Δ. με συνεπίβλεψη διοργανώνονται από το
Τμήμα Αλιείας και Υδατοκαλλιεργειών σε συνεργασία
με ένα (1) ή περισσότερα Τμήματα του ίδιου ή άλλου
Α.Ε.Ι. της ημεδαπής, Ανώτατα Στρατιωτικά Εκπαιδευτικά Ιδρύματα, Ερευνητικούς και Τεχνολογικούς φορείς
του άρθρου 13Α του ν. 4310/2014 (Α’ 258), Ερευνητικά
Πανεπιστημιακά Ινστιτούτα, την Ακαδημία Αθηνών, το
Ίδρυμα Ιατροβιολογικών Ερευνών της Ακαδημίας Αθηνών, καθώς και με Ιδρύματα της αλλοδαπής, κατόπιν
σχετικής υπογραφής Ειδικού Πρωτοκόλλου/Μνημονίου/
σύμβασης Συνεργασίας, όπως ορίζεται στην παρ. 14.2.
Δεν επιτρέπεται η σύμπραξη με εκπαιδευτικούς φορείς
μη τυπικής μεταλυκειακής εκπαίδευσης του ν. 3696/2008
(Α’ 177).
14.2. Θέματα που σχετίζονται με τη διαδικασία εκπόνησης της Δ.Δ., από την επιλογή του/της Υ.Δ. έως και την
απονομή του διδακτορικού τίτλου, καθώς και η χορήγηση ενιαίου ή χωριστού τίτλου σε περίπτωση συνεργασί-
ας μεταξύ Ιδρυμάτων, προβλέπονται στο οικείο Ειδικό
Πρωτόκολλο/Μνημόνιο/Σύμβαση Συνεργασίας που
καταρτίζεται από τα συνεργαζόμενα Τμήματα/Φορείς
και εγκρίνεται από την οικεία Σύγκλητο και τα συλλογικά
όργανα διοίκησης των Ερευνητικών Κέντρων.
14.3. Το Τμήμα που ορίζεται ως έχον την οργανωτική
και διοικητική ευθύνη της εκπόνησης της Δ.Δ. αναλαμβάνει όλες τις διαδικασίες σύμφωνα με τον Κανονισμό
Διδακτορικών σπουδών του.
Άρθρο 15
Βιομηχανικά διδακτορικά
15.1. Υποψήφιοι που πληρούν τις προϋποθέσεις
εγγραφής στο Π.Δ.Σ., σύμφωνα με το άρθρο 92 του
ν. 4957/2022, δύνανται να υποβάλουν αίτηση για την
εκπόνηση Δ.Δ. σε συνεργασία με επιχείρηση ή βιομηχανία, που εδρεύει ή παράρτημά της λειτουργεί στην
ημεδαπή, η οποία αφορά στη διεξαγωγή βιομηχανικής
ή εφαρμοσμένης έρευνας με σκοπό την εξαγωγή ερευνητικών αποτελεσμάτων για την παραγωγή καινοτόμων
προϊόντων ή υπηρεσιών. Τα παραπάνω ισχύουν εφόσον
πληρούνται οι όροι και οι προϋποθέσεις της παρ. 15.3.
15.2. Η συνεργαζόμενη επιχείρηση ή βιομηχανία
υποδεικνύει έναν (1) εκπρόσωπό της με εμπειρία και
γνώση σχετική με το αντικείμενο της Δ.Δ., που έχει ως
καθήκοντα την καθοδήγηση του Υ.Δ. Ο εκπρόσωπος της
επιχείρησης ή βιομηχανίας δύναται να συμμετέχει, χωρίς
δικαίωμα ψήφου, στις συνεδριάσεις της Τριμελούς Συμβουλευτικής Επιτροπής (Τ.Σ.Ε.) και στην Επταμελή Εξε-
ταστική Επιτροπή (Ε.Ε.Ε.), εκφράζοντας τις απόψεις του.
15.3. Με πρωτόκολλο συνεργασίας μεταξύ του Ανώτατου Εκπαιδευτικού Ιδρύματος (Α.Ε.Ι.), της συνεργαζό-
μενης επιχείρησης ή βιομηχανίας και του Υ.Δ., το οποίο
εγκρίνεται από τη Σύγκλητο του Α.Ε.Ι., κατόπιν εισήγησης
του Τμήματος Αλιείας και Υδατοκαλλιεργειών, καθορίζονται οι ειδικότεροι όροι συνεργασίας για την εκπόνηση
Δ.Δ. στην επιχείρηση ή τη βιομηχανία και την εξαγωγή
των ερευνητικών αποτελεσμάτων, τη χρήση υποδομών
του εξοπλισμού του Α.Ε.Ι., αν η έρευνα διεξάγεται εντός
του Α.Ε.Ι., τις υποχρεώσεις και τα δικαιώματα κάθε συμβαλλόμενου μέρους, συμπεριλαμβανομένου του καθο-
ρισμού των δικαιωμάτων πνευματικής ιδιοκτησίας επί
του έργου που διεξάγεται κατά τη διάρκεια εκπόνησης
της Δ.Δ.
15.4. Κατά τη διάρκεια εκπόνησης της Δ.Δ., ο/η Υ.Δ.
δύναται να διεξάγει, εν όλω ή εν μέρει, την ερευνητική
του/της δραστηριότητα σε χώρους της επιχείρησης ή
βιομηχανίας, μετά από σύμφωνη γνώμη της Τ.Σ.Ε., υπό
την προϋπόθεση ότι εξασφαλίζονται η υποστήριξη και η
καθοδήγηση από τον επιβλέποντα και εφαρμόζονται οι
διατάξεις του εσωτερικού κανονισμού λειτουργίας του
Α.Ε.Ι. και του εσωτερικού κανονισμού του προγράμματος
σπουδών.
15.5. Οι Υ.Δ. του παρόντος έχουν όλα τα δικαιώματα
και τις υποχρεώσεις, συμπεριλαμβανομένης της υποβολής προόδων, που προβλέπονται από τον εσωτερικό
κανονισμό του Α.Ε.Ι. και τον κανονισμό του Π.Δ.Σ. του
Τμήματος Αλιείας και Υδατοκαλλιεργειών.
15.6. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότη-
σης πραγματοποιείται μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.) του Α.Ε.Ι. Ο Επιστημονικός
Υπεύθυνος του έργου/προγράμματος καθορίζεται με το
πρωτόκολλο συνεργασίας της ανωτέρω παρ. 15.3.
15.7. Οι Υ.Δ. που εκπονούν βιομηχανικά διδακτορικά, κατά τη διάρκεια των σπουδών τους, ασφαλίζονται
για παροχές σε είδος και σε χρήμα στον Ηλεκτρονικό
Εθνικό Φορέα Κοινωνικής Ασφάλισης (e-ΕΦΚΑ), εκτός
αν είναι παράλληλα ασφαλισμένοι, άμεσα ή έμμεσα, για
υγειονομική περίθαλψη σε φορέα ασφάλισης ασθενείας. Η υποχρέωση καταβολής ασφαλιστικών εισφορών
ασφαλισμένου και εργοδότη, οι οποίες υπολογίζονται
επί του κατώτατου μισθού, βαρύνει τη συνεργαζόμενη
επιχείρηση ή βιομηχανία, εκτός εάν η εκπόνηση Δ.Δ.
χρηματοδοτείται μέσω της επιχείρησης ή της βιομηχανίας για την εκτέλεση έργου/προγράμματος μέσω του
Ειδικού Λογαριασμού Κονδυλίων Έρευνας (Ε.Λ.Κ.Ε.),
οπότε οι ασφαλιστικές εισφορές δύνανται να βαρύνουν
τον προϋπολογισμό του χρηματοδοτούμενου έργου/
προγράμματος του Ε.Λ.Κ.Ε.
15.8. Η εκπόνηση βιομηχανικού διδακτορικού σύμφωνα με το παρόν άρθρο δύναται να χρηματοδοτείται από
πόρους του Ταμείου Ανάκαμψης και Ανθεκτικότητας και
επιχειρήσεις ή βιομηχανίες, που εδρεύουν ή λειτουργούν
παράρτημα στην ημεδαπή.
15.9. Ειδικότερα ζητήματα σχετικά με την εκπόνηση
βιομηχανικών διδακτορικών που χρηματοδοτούνται
από πόρους του Ταμείου Ανάκαμψης και Ανθεκτικότητας καθορίζονται στην υπ’ αρ. 1569/21.3.2023 (Β’ 1827)
κοινή υπουργική απόφαση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
Άρθρο 16
Ιστοσελίδα του Προγράμματος Διδακτορικών
Σπουδών
Το Π.Δ.Σ. του Τμήματος Αλιείας και Υδατοκαλλιεργειών είναι διαθέσιμο στην ελληνική και αγγλική γλώσσα,
στην ιστοσελίδα http://asfa.upatras.gr/?page_id=1294.
Η ιστοσελίδα ενημερώνεται διαρκώς και περιέχει όλες
τις πληροφορίες και ανακοινώσεις του Προγράμματος
και αποτελεί τον επίσημο χώρο ενημέρωσης των Υ.Δ.
Άρθρο 17
Μεταβατικές διατάξεις
17.1. Όσα θέματα δεν ρυθμίζονται στον παρόντα Κανονισμό θα ρυθμίζονται από τα αρμόδια όργανα του
Τμήματος Αλιείας και Υδατοκαλλιεργειών και του Ιδρύματος, σύμφωνα με την ισχύουσα νομοθεσία.
17.2. Όσοι/ες υποψήφιοι/ες διδάκτορες του Τμήματος Αλιείας και Υδατοκαλλιεργειών έχουν υπερβεί την
ανώτατη διάρκεια εκπόνησης Διδακτορικής Διατριβής,
υποχρεούνται άμεσα να προβούν στις διαδικασίες ολοκλήρωσής της σύμφωνα με την παρ. 1 του άρθρου 93
του ν. 4957/2022 και την παρ. 17.2 του άρθρου 17 του
παρόντος Κανονισμού. Η ανώτατη χρονική διάρκεια της
παράτασης δεν μπορεί να ξεπερνά το ένα έτος από την
έναρξη ισχύος του παρόντος Κανονισμού.
Άρθρο 18
Παραρτήματα
ΠΑΡΑΡΤΗΜΑ Ι: Ετήσια έκθεση προόδου
ΠΑΡΑΡΤΗΜΑ ΙΙ: Όροι συγγραφής και δημοσιοποίησης
διπλωματικών εργασιών, μεταπτυχιακών εργασιών και
διδακτορικών διατριβών στο Πανεπιστήμιο Πατρών
ΠΑΡΑΡΤΗΜΑ ΙΙΙ: Πρακτικό κρίσεως
ΠΑΡΑΡΤΗΜΑ ΙV: Δικαιολογητικά για την αναγόρευση
σε Διδάκτορα
ΠΑΡΑΡΤΗΜΑ V: Ο πρότυπος διδακτορικός τίτλος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
ΠΑΡΑΡΤΗΜΑ Ι: Ετήσια έκθεση προόδου
Πρόγραμμα Διδακτορικών Σπουδών
Τμήμα Αλιείας και Υδατοκαλλιεργειών
Σχολή Γεωπονικών Επιστημών
Ημερομηνία: (συμπληρώνεται από το Τμήμα)
Αρ. πρωτ.: (συμπληρώνεται από το Τμήμα)
Ετήσια Έκθεση Προόδου Υποψήφιου/ας Διδάκτορα
(Να συμπληρωθεί από τον Υποψήφιο Διδάκτορα)
Όνομα/Επώνυμο:…………………………………………………………………………………
……………………………………………………
Ημερομηνία
αποδοχής
από
τη
Συνέλευση
του
Τμήματος/Πρακτικό
Συνέλευσης:………………………………………………………………………………………
………………………………………………
Προβλεπόμενο έτος
ολοκλήρωσης:……………………………………………………………………………………
…………………………………………………
Μέλη Τριμελούς Συμβουλευτικής Επιτροπής:
Α.
Επιβλέπων:…………………………………………………………………………………………
……………………………………………
Β.
Μέλος:………………………………………………………………………………………………
………………………………………
Α.
Μέλος:………………………………………………………………………………………………
………………………………………
Τίτλος Διδακτορικής Διατριβής
(Δ.Δ.):………………………………………………………………………………………………
………………………………………
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
Περίληψη αντικειμένου
Δ.Δ.……………………………………………………………………………………………...
Περιγραφή προόδου τρέχουσας ακαδημαϊκής
χρονιάς……………………………………………………………………………………………..
...........................................................
Σύνοψη νέων αποτελεσμάτων
……………………………………………………………………………………………................
.............................................
Δημοσιεύσεις, συμμετοχή σε συνέδρια, ημερίδες, κτλ
……………………………………………………………………………………………................
.............................................
Σύντομη αναφορά στο χρονικό προγραμματισμό και σε πιθανές καθυστερήσεις
……………………………………………………………………………………………................
.............................................
Υπογραφές
1. Υποψήφιου Διδάκτορα (Όνομα/επίθετο και υπογραφή)
2. Τριμελούς Συμβουλευτικής Επιτροπής
Α. Επιβλέπων Καθηγητής (Όνομα/επίθετο, ιδιότητα και υπογραφή)
Β. Μέλος (Όνομα/επίθετο, ιδιότητα και υπογραφή)
Γ. Μέλος (Όνομα/επίθετο, ιδιότητα και υπογραφή)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
ΠΑΡΑΡΤΗΜΑ ΙΙ: Όροι συγγραφής και δημοσιοποίησης διπλωματικών εργασιών,
μεταπτυχιακών εργασιών και διδακτορικών διατριβών στο Πανεπιστήμιο Πατρών
Κάθε τόμος με το κείμενο της εργασίας φέρει ευδιάκριτα στο πίσω μέρος της σελίδας
τίτλου τα ακόλουθα:
Πανεπιστήμιο Πατρών, [Τμήμα]
[Όνομα Συγγραφέα]
© [έτος] – Με την επιφύλαξη παντός δικαιώματος
1. Ο/Η Υποψήφιος Διδάκτορας (Υ.Δ.) – μέσα από τη σχετική φόρμα κατάθεσης της
εργασίας στο Ιδρυματικό Αποθετήριο Νημερτής – εκχωρεί στο Πανεπιστήμιο Πατρών και
στη Βιβλιοθήκη και Κέντρο Πληροφόρησης το μη αποκλειστικό δικαίωμα διάθεσής της
μέσα από το διαδίκτυο για σκοπούς συστηματικής και πλήρους συλλογής της ερευνητικής
παραγωγής του Πανεπιστημίου Πατρών, καταγραφής και διαφάνειας και προαγωγής της
έρευνας.
2. Κάθε Υ.Δ. που εκπονεί τη Δ.Δ. του σε Τμήμα του Πανεπιστημίου Πατρών,
θεωρείται ότι έχει λάβει γνώσει και αποδέχεται τα ακόλουθα:
x
Το σύνολο της εργασίας αποτελεί πρωτότυπο έργο, παραχθέν από τον/ην
ίδιο/α, και δεν παραβιάζει δικαιώματα τρίτων καθ’ οιονδήποτε τρόπο.
x
Εάν η εργασία περιέχει υλικό, το οποίο δεν έχει παραχθεί από τον/ην
ίδιο/α, αυτό πρέπει να είναι ευδιάκριτο και να αναφέρεται ρητώς εντός του κειμένου της
εργασίας ως προϊόν εργασίας τρίτου, σημειώνοντας με παρομοίως σαφή τρόπο τα
στοιχεία ταυτοποίησής του, ενώ παράλληλα βεβαιώνει πως στην περίπτωση χρήσης
αυτούσιων γραφικών αναπαραστάσεων, εικόνων, γραφημάτων κ.λ.π., έχει λάβει τη χωρίς
περιορισμούς άδεια του κατόχου των πνευματικών δικαιωμάτων για τη συμπερίληψη και
επακόλουθη δημοσίευση του υλικού αυτού.
x
Ο/Η Υ.Δ. φέρει αποκλειστικά την ευθύνη της δίκαιης χρήσης του υλικού
που χρησιμοποίησε και τίθεται αποκλειστικός υπεύθυνος των πιθανών συνεπειών της
χρήσης αυτής. Αναγνωρίζει δε ότι το Πανεπιστήμιο Πατρών δεν φέρει, ούτε αναλαμβάνει
οιαδήποτε ευθύνη που τυχόν προκύψει από πλημμελή εκκαθάριση πνευματικών
δικαιωμάτων
x
Η σύνταξη, κατάθεση και διάθεση της εργασίας δεν κωλύεται από
οποιαδήποτε παραχώρηση των πνευματικών δικαιωμάτων του συγγραφέα σε τρίτους,
π.χ. σε εκδότες μονογραφιών ή επιστημονικών περιοδικών, σε οποιαδήποτε διάστημα,
πριν ή μετά τη δημοσίευση της εργασίας και πως ο συγγραφέας αναγνωρίζει ότι το
Πανεπιστήμιο Πατρών δεν απεμπολεί τα δικαιώματα διάθεσης του περιεχομένου της Δ.Δ.
σύμφωνα με τα μέσα που το ίδιο επιλέγει.
x
Για τους παραπάνω λόγους κατά την υποβολή της Δ.Δ. ο/η Υ.Δ. υποβάλλει
υπεύθυνη δήλωση στην οποία δηλώνει ότι έχει λάβει γνώση και γνωρίζει τις συνέπειες του
νόμου και των οριζόμενων στους Κανονισμούς Σπουδών του Προγράμματος
Διδακτορικών Σπουδών (Π.Δ.Σ.) και του Τμήματος και στον Εσωτερικό Κανονισμό
Λειτουργίας του Πανεπιστημίου Πατρών, καθώς και ότι η εργασία που καταθέτει με θέμα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
«…….» έχει εκπονηθεί με δική του ευθύνη τηρουμένων των προϋποθέσεων που ορίζονται
στις ισχύουσες διατάξεις και στον παρόντα Κανονισμό για τα πνευματικά δικαιώματα.
3. Οι εργασίες δημοσιεύονται στο Ιδρυματικό Αποθετήριο το αργότερο εντός
δώδεκα (12) μηνών. Η Τριμελής Συμβουλευτική Επιτροπή (Τ.Σ.Ε.) μπορεί να ζητήσει,
μετά από επαρκώς τεκμηριωμένη αίτηση του Επιβλέποντος καθηγητή και του/της Υ.Δ.,
την προσωρινή εξαίρεση της δημοσιοποίησης της Δ.Δ. στο Ιδρυματικό Αποθετήριο, για
σοβαρούς λόγους που σχετίζονται με την περαιτέρω πρόοδο και εξέλιξη της ερευνητικής
δραστηριότητας, εάν θίγονται συμφέρονται του ίδιου ή άλλων φυσικών προσώπων,
φορέων, εταιρειών κ.λ.π.
Η περίοδος εξαίρεσης δεν μπορεί να υπερβαίνει τους τριάντα έξι (36) μήνες, εφόσον
δεν συντρέχουν άλλα νομικά κωλύματα. Επισημαίνεται ότι η κατάθεση της εργασίας
γίνεται μετά την επιτυχή παρουσίασή της, σύμφωνα με τα προβλεπόμενα στις εκάστοτε
ισχύουσες διατάξεις και πριν την απονομή του τίτλου σπουδών, αλλά η διάθεσή της
ρυθμίζεται από τη Βιβλιοθήκη ανάλογα με το σχετικό αίτημα.
Κατάθεση Κειμένου για τη Βιβλιοθήκη και τη Νημερτή
Η κατάθεση της Δ.Δ. στις δομές της Βιβλιοθήκης και του Κέντρου Πληροφόρησης
(Β.Κ.Π.), σύμφωνα με τον Εσωτερικό Κανονισμός της (Συνεδρίαση Συγκλήτου
382/20.04.05, αναθεώρηση 59/04.06.15), είναι υποχρεωτική για τους Υ.Δ. του
Πανεπιστημίου Πατρών σε ηλεκτρονική και σε έντυπη μορφή. Με την κατάθεση της Δ.Δ.
η Β.Κ.Π. χορηγεί τις απαραίτητες βεβαιώσεις για τις Γραμματείες των Τμημάτων τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
ΠΑΡΑΡΤΗΜΑ ΙΙΙ: Πρακτικό κρίσεως
Πρακτικό Συνεδρίασης της Επταμελούς Εξεταστικής Επιτροπής για
την τελική αξιολόγηση και κρίση της διδακτορικής διατριβής
του/της…………………………..
Η
Επταμελής
Εξεταστική
Επιτροπή,
η
οποία
ορίσθηκε
κατά
την
……………………………………………………………….Συνεδρίαση
της
Συνέλευσης,
συνεδρίασε
την
………………………………………
…/…/………….
και
ώρα……………..στην
αίθουσα……………………………………………………………………………………………
……………και ήταν παρόντα τα εξής μέλη:
1) (Επιβλέπων/ουσα)
2)
3)
4)
5)
6)
7)
Καλείται
και
εισέρχεται
στην
αίθουσα
ο/η………………………………………………………………………………και αναπτύσσει
για……………… λεπτά, όπως όρισε η Επταμελής Εξεταστική Επιτροπή, το περιεχόμενο
της
διατριβής,
με
τίτλο:
«……………………………………………………………………………………………………
………………………………………………………………………………………………………
…………………………………………………………………………………………………».
Στη συνέχεια γίνονται επιστημονικές ερωτήσεις στον/στην Υ.Δ. από την Επταμελή
Εξεταστική Επιτροπή, σχετικές με το περιεχόμενο της διατριβής, οι οποίες σκοπό έχουν
τον έλεγχο της επιστημονικής συγκρότησης του/της υποφηψίου/ας, της γνώσης του
θέματος της διατριβής και των σχετιζόμενων θεμάτων του οικείου επιστημονικού κλάδου.
Μετά το τέλος της ανάπτυξης της εργασίας, εξέρχεται από την αίθουσα ο/η Υ.Δ. και
το
λόγο
παίρνει
ο/η
Επιβλέπων/ουσα
Καθηγητής/τρια
κ./κα………………………………………………………………………………………..,
ο/η
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
οποία/α προτείνει να κριθεί ο/η Υ.Δ. ως επιτυχών/ούσα, καθώς η Δ.Δ. αποτελεί
ουσιαστική συμβολή στην επιστήμη.
Μετά από τα παραπάνω, ο/η Επιβλέπων/ουσα θέτει σε ψηφοφορία το ερώτημα «αν
ο/η
Υ.Δ.,
κ./κα………………………………………………………………………………,
πέτυχε στη δοκιμασία».
Τα μέλη της Επταμελούς Εξεταστικής Επιτροπής ψηφίζουν μετά από κλήρωση
αρχίζοντας από το γράμμα……………..:
1)
ΝΑΙ/ΟΧΙ
2)
ΝΑΙ/ΟΧΙ
3)
ΝΑΙ/ΟΧΙ
4)
ΝΑΙ/ΟΧΙ
5)
ΝΑΙ/ΟΧΙ
6)
ΝΑΙ/ΟΧΙ
7)
ΝΑΙ/ΟΧΙ
Ο/Η Επιβλέπων, κ./κα………………………………, ανακοινώνει ότι ο/η Υ.Δ.
κ./κα……………………………………………………….., πέτυχε στη δοκιμασία, δεδομένου
ότι και τα ……………………………………………..παρόντα μέλη της Επταμελούς
Εξεταστικής Επιτροπής, που είχαν και δικαίωμα ψήφου, ψήφισαν καταφατικά.
Μετά το παραπάνω αποτέλεσμα της ψηφοφορίας, η Επταμελής Εξεταστική
Επιτροπή
αποφασίζει
ότι
ο/η
κ./κα………………………………………………………………………………………………
………… πέτυχε στη δοκιμασία.
Μετά το παραπάνω αποτέλεσμα της ψηφοφορίας, το σώμα αποφασίζει να
απονεμηθεί στον/στην κ./κα…………………………….ο τίτλος του Διδάκτορα και
προτείνει στη Συνέλευση την αυτοδίκαια ανακήρυξή του/της σε Διδάκτορα του
Τμήματος.
Με τιμή
Η Επταμελής Εξεταστική Επιτροπή
1) (Επιβλέπων/ουσα)
2)
3)
4)
5)
6)
7)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
ΠΑΡΑΡΤΗΜΑ ΙV: Δικαιολογητικά για την αναγόρευση σε Διδάκτορα
1. Επτά (7) ηλεκτρονικά αντίγραφα της Διδακτορικής Διατριβής στα μέλη της Επταμελούς
Εξεταστικής Επιτροπής (σε ηλεκτρονική μορφή pdf αρχείου).
2. Αντίγραφο Διδακτορικής Διατριβής στη Βιβλιοθήκη του Πανεπιστημίου Πατρών σε έντυπη
και ηλεκτρονική μορφή.
3. Συμπλήρωση και εκτύπωση της βεβαίωσης κατάθεσης του προγράμματος nemertes (μέσω
Ίντερνετ) στην ιστοσελίδα του Πανεπιστημίου Πατρών www.lis.upatras.gr και κατάθεση στη
Γραμματεία του τμήματος με υπογραφή από τη Βιβλιοθήκη.
4. Κατάθεση στη γραμματεία του Τμήματος του Απογραφικού Δελτίου που βρίσκεται στην
ιστοσελίδα www.ekt.gr Εθνικό Αρχείο Διδακτορικών Διατριβών, καθώς και Αντίγραφο
Διδακτορικής Διατριβής στο ΕΚΤ σε ηλεκτρονική μορφή.
5. Αντίγραφο περίληψης Διδακτορικής Διατριβής στα ελληνικά και τα αγγλικά για την
ιστοσελίδα του Τμήματος.
6. Κατάθεση της ακαδημαϊκής ταυτότητας στη γραμματεία του Τμήματος, ρύθμιση
εκκρεμοτήτων με υπηρεσίες της κεντρικής διοίκησης (Διεύθυνση Φοιτητικής Μέριμνας, Βιβλιοθήκ
και Κέντρο Πληροφόρησης).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1344/26.02.2024
ΠΑΡΑΡΤΗΜΑ V: Ο πρότυπος διδακτορικός τίτλος
ΑΡΙΘΜΟΣ ΔΙΔΑΚΤΟΡΙΚΟΥ
ΟΥ
Ο πρότυπος διδακτορικός τίτλος
ΕΛΛΗΝΙΚΗ ΔΗΜΟΚΡΑΤΙΑΑ
ΔΙΠΛΩΜΑΤΟΣ: 000
(Λογότυπος Πανεπιστημίου Πατρών)
ΠΑΝΕΠΙΣΤΗΜΙΟ ΠΑΤΡΩΝ
Π Ρ Υ Τ Α Ν Ε Υ Ο Ν Τ Ο Σ/Ο Υ Σ Η Σ
ΣΤΟ ΠΑΝΕΠΙΣΤΗΜΙΟ ΠΑΤΡΩΝ
ΚΑΘΗΓΗΤΗ/ΤΡΙΑΣ ………………………….(1)
ΚΑΘΗΓΗΤΗΣ/ΤΡΙΑ  …………………(2)
ΠΡΟΕΔΡΟΣ  ΤΟΥ ΤΜΗΜΑΤΟΣ ΑΛΙΕΙΑΣ ΚΑΙ ΥΔΑΤΟΚΑΛΛΙΕΡΓΕΙΩΝ (3)
ΤΟΝ/ΤΗΝΝ……………………. ΤΟΥ …………………….(4)
ΕΛΛΗΝΑ/ΕΛΛΗΝΙΔΑ ΤΟ ΓΕΝΟΣ (5)  ΕΞ/ΕΚ ………….. (6)   ΟΡΜΩΜΕΝΟ/Η (7)
ΔΙΠΛΩΜΑΤΟΥΧΟ/ΠΤΥΧΙΟΥΧΟ (8) ΤΟΥ ΤΜΗΜΑΤΟΣ ……………………(9)
ΤΟΥ ΠΑΝΕΠΙΣΤΗΜΙΟΥ ………………(10)
ΜΕ ΑΠΟΦΑΣΗ ΤΟΥ ΤΜΗΜΑΤΟΣ ΑΛΙΕΙΑΣ ΚΑΙ ΥΔΑΤΟΚΑΛΛΙΕΡΓΕΙΩΝ (11)
ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ
ΣΤΟΥΣ ΔΙΔΑΚΤΟΡΕΣ ΑΥΤΟΥ
ΕΝΕΚΡΙΝΑΝ ΟΠΩΣ ΠΡΟΒΛΕΠΕΤΑΙ ΚΑΙ ΤΟΥ/ΤΗΣ ΑΠΕΔΩΣΑΝ ΟΛΑ ΤΑ ΠΡΟΝΟΜΙΑ
ΤΑ ΟΠΟΙΑ ΑΠΟΡΡΕΟΥΝ ΑΠΟ ΤΟ ΔΙΔΑΚΤΟΡΙΚΟ ΑΞΙΩΜΑ
ΤΗΝ/ΣΤΙΣ (ΔΕΚΑΠΕΝΤΕ ΜΑΡΤΙΟΥ ΔΥΟ ΧΙΛΙΑΔΕΣ ΔΕΚΑ ΟΚΤΩ) (12)
Η ΑΠΟΝΟΜΗ ΤΟΥ ΔΙΔΑΚΤΟΡΙΚΟΥ ΑΠΟΔΕΙΚΝΥΕΤΑΙ ΜΕ ΤΟ ΠΑΡΟΝ ΔΙΠΛΩΜΑ ΤΟ
ΟΠΟΙΟ ΕΙΝΑΙ ΕΠΙΚΥΡΩΜΕΝΟ ΟΧΙ ΜΟΝΟ ΜΕ ΤΗ  ΣΦΡΑΓΙΔΑ ΤΟΥ  ΠΑΝΕΠΙΣΤΗΜΙΟΥ
ΑΛΛΑ ΚΑΙ ΤΙΣ ΠΡΩΤΟΤΥΠΕΣ ΥΠΟΓΡΑΦΕΣ ΤΟΥ/ΤΗΣ ΠΡΥΤΑΝΕΩΣ ΚΑΙ ΤΟΥ/ΤΗΣ
ΠΡΟΕΔΡΟΥ ΤΟΥ  ΤΜΗΜΑΤΟΣ
Ο/Η ΓΡΑΜΜΑΤΕΑΣ ΤΟΥ ΜΗΜΑΤΟΣ
Ο/Η ΠΡΥΤΑΝΗΣ
Ο/Η ΠΡΟΕΔΡΟΣ ΤΟΥ ΤΜΗΜΑΤΟΣ
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 16 Φεβρουαρίου 2024
Ο Πρύτανης
ΧΡΗΣΤΟΣ ΜΠΟΥΡΑΣ

[Source: 20240201344.pdf | Tokens: 44308]